Kávézó az Emlékpontban
Míg más alkalommal indulatokat, vitákat váltott ki a vásárhelyi Emlékpont ügye, a legutóbbi közgyûlésen nyugodtan tárgyaltak róla a képviselõk. Igaz, az ellenzéki városatyák közül akadt, aki megjegyezte: a múzeum létrehozására elõrevetített mintegy 300 millió forint helyett 500 millióba is belekerülhet a beruházás. Lázár János polgármester elmondta: bevételt kell hoznia az Emlékpontnak, mely várhatóan jövõ februárban vagy márciusban nyitja meg kapuit.
Tízezer munkaórát töltöttek eddig a majdani vásárhelyi Emlékpontba kerülõ anyagok rendezésével, tanulmányozásával, interjúkészítéssel és feldolgozással foglalkozó kutatók – hangzott el a legutóbbi közgyûlésen. Az 1945 és 1989 közötti idõszakot bemutató múzeum létrehozásáról még januárban döntöttek Vásárhelyen. Míg más alkalommal indulatokat, vitát váltott ki az Emlékpont, most nyugodtan tárgyaltak a képviselõk. Szeli Ferenc szocialista városatya a Hódgéprõl szóló anyagot hiányolta az elõterjesztésbõl, mondván: egykoron a gyár Vásárhely legnagyobb üzemei közé tartozott.
Havránek Ferenc munkáspárti képviselõ is csupán annyit jegyzett meg, hogy már értelmetlen politikai vitákba bonyolódni az Emlékpont kapcsán, s hinni szeretne Lázár János polgármesternek, hogy objektív tájékoztatást nyújt majd az anyag. Ugyanakkor javaslatokkal is élt: a '40-es évek közepére jellemzõ lakáshelyzetet, munkanélküliséget, iskolázottságot is láttatni kellene. Az Emlékpont mûködtetésének költségeirõl szólva pedig megjegyezte: szerinte évente 40-50 millióba kerül majd a városnak.
Ezzel kapcsolatban Hernádi Gyula ellenzéki képviselõ is kifejtette véleményét. Mint mondta: ahhoz, hogy az Emlékpont fenn tudja magát tartani, havonta 12 ezer látogatóra lenne szükség. A kialakítására elõrevetített mintegy 300 millió forint helyett pedig 500 millióba is belekerülhet a beruházás.
Bevételt kell hoznia az Emlékpontnak – jelentette ki Lázár János, hozzátéve: az üzemeltetésérõl legkésõbb a januári költségvetés tárgyalásánál szó esik majd. Hangsúlyozta: az Emlékponttal maradandót alkot a város.
Európai léptékben is jelentõs lesz az Emlékpont – jelentette ki Sándor János építész, hiszen olyan múzeumot alakítanak ki, ahol egy város magáról mesél, egy „bejárható film" lesz, s példaértékkel bír a vásárhelyiek kitárulkozása. Schmidt Mária, történész, a szakmai munka irányítója pedig azt hangsúlyozta: a feladat nem fejezõdik be az Emlékpont megnyitását követõen sem, akár 10-20 évig is eltarthat. Olyan szolgáltatás lesz, ami bevételt hoz, s reméli, a kiadás megtérül.
Az elõterjesztésben szereplõ 18 alkalmazotti létszámot egyébként nem értette, mint mondta: még a fõvárosi Terror Házában sem dolgoznak annyian. Nincs szó 18 dolgozóról, jelentette ki a polgármester, mondván: nem tisztázott még, hogy hányan tevékenykednek az Emlékpontban, ahol egyébként konferenciaterem, könyvesbolt, kávézó is helyet kap majd. A múzeumot várhatóan jövõre, februárban vagy márciusban nyitják meg a nagyközönség elõtt.